CELEX: 32013R0183
Language: lv
Date: 2013-03-04 00:00:00
Title: Komisijas Regula (ES) Nr. 183/2013 ( 2013. gada 4. marts ), ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. Starptautisko finanšu pārskatu standartu  Dokuments attiecas uz EEZ

5.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 61/6
            
         KOMISIJAS REGULA (ES) Nr. 183/2013
   (2013. gada 4. marts),
   ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. Starptautisko finanšu pārskatu standartu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā grāmatvedības standartu padome (IASB) 2012. gada 13. martā publicēja grozījumus 1. starptautisko finanšu pārskatu standartā (SFPS) Starptautisko finanšu pārskatu standartu pirmā pieņemšana – valsts aizdevumi (turpmāk “grozījumi 1. SFPS”). Grozījumi 1. SFPS attiecas uz saņemtajiem valsts aizdevumiem, kuru procentu likme ir zemāka par tirgus likmi, turklāt grozījumu mērķis ir pārejas posmā uz SFPS piešķirt pirmreizējiem piemērotājiem atbrīvojumu no pilnīgas SFPS piemērošanas ar atpakaļejošu spēku. Tādējādi grozījumi 1. SFPS nosaka izņēmumu SFPS piemērošanai ar atpakaļejošu spēku, kas paredz, ka pirmreizēji piemērotāji prasības, kas noteiktas 39. starptautiskajā grāmatvedības standartā (SGS) Finanšu instrumenti: atzīšana un novērtēšana un 20. SGS Valsts dotāciju uzskaite un informācijas atklāšana par valsts palīdzību piemēro perspektīvi attiecībā uz valsts aizdevumiem, kas ir spēkā pārejas datumā uz SFPS.
            
         
               (3)
            
            
               Ar šo regulu apstiprina grozījumus 1. SFPS. Šajā standartā ir dažas atsauces uz 9. SFPS, kuras šobrīd nevar piemērot, jo Savienība vēl nav pieņēmusi 9. SFPS. Tāpēc visas atsauces uz 9. SFPS, kā noteikts šīs regulas pielikumā, būtu jālasa kā atsauces uz 39. SGS Finanšu instrumenti: atzīšana un novērtēšana.
               
            
         
               (4)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka grozījumi 1. SFPS atbilst Regulas (EK) Nr. 1606/2002 3. panta 2. punktā paredzētajiem pieņemšanas tehniskajiem kritērijiem.
            
         
               (5)
            
            
               Tādēļ attiecīgi būtu jāgroza Regula (EK) Nr. 1126/2008.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   1.   Regulas (EK) Nr. 1126/2008 pielikumā 1. starptautisko finanšu pārskatu standartu (SFPS) Starptautisko finanšu pārskatu standartu pirmā pieņemšana groza, kā norādīts šīs regulas pielikumā.
   2.   Jebkuru atsauci uz 9. SFPS šīs regulas pielikumā saprot kā atsauci uz 39. SGS Finanšu instrumenti: atzīšana un novērtēšana.
   2. pants
   Ikviens uzņēmums piemēro 1. panta 1. punktā minētos grozījumus, vēlākais, no datuma, kad sākas tā pirmais finanšu gads, kura sākums ir 2013. gada 1. janvārī vai pēc tam.
   3. pants
   Šī regula stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  
                     1. SFPS
                  
               
               
                  
                     1. SFPS Starptautisko finanšu pārskatu standartu pirmreizējā pieņemšana – valsts aizdevumi
                     
                  
               
            „Pavairošana atļauta Eiropas ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org".
      
         Grozījumi 1. SFPS Starptautisko finanšu pārskatu standartu pirmreizējā piemērošana
         
      
      
         
            Valsts aizdevumi
         
      
      Pievieno 39N un 39O punktu, groza B1. punktu.
      
                  39N
               
               
                  Ar 1. SFPS grozījumiem „Valsts aizdevumi”, kas publicēti 2012. gada martā, tika grozīts B1. punkta f) apakšpunkts un B10.–B12. punkts. Uzņēmums šos punktus piemēro pārskata periodiem, kas sākas 2013. gada 1. janvārī vai pēc šā datuma. Tos drīkst piemērot arī no agrāka datuma.
               
            
                  39O
               
               
                  B10. un B11. punktā ir atsauces uz 9. SFPS. Ja uzņēmums piemēro šo SFPS, bet vēl nepiemēro 9. SFPS, B10. un B11. punkta atsauces uz 9. SFPS lasa kā atsauces uz 39. SGS Finanšu instrumenti: atzīšana un novērtēšana.
               
            
                  B1
               
               
                  Uzņēmums piemēro šādus izņēmumus:
                  
                              (a)
                           
                           
                              finanšu aktīvu un finanšu saistību atzīšanas pārtraukšana (B2. un B3. punkts);
                           
                        
                              (b)
                           
                           
                              riska ierobežošanas uzskaite (B4.–B6. punkts);
                           
                        
                              (c)
                           
                           
                              nekontrolējoša līdzdalība (B7. punkts);
                           
                        
                              (d)
                           
                           
                              finanšu aktīvu klasifikācija un novērtējums (B8. punkts);
                           
                        
                              (e)
                           
                           
                              iegultie atvasinājumi (B9. punkts) un
                           
                        
                              (f)
                           
                           
                              valsts aizdevumi (B10.–B12. punkts).
                           
                        
            Pēc B9. punkta pievieno virsrakstu un B10.–B12. punktu.
      
         Valsts aizdevumi
      
      
                  B10
               
               
                  Pirmreizējs piemērotājs visus saņemtos valsts aizdevumus klasificē kā finanšu saistības vai kā pašu kapitāla instrumentu saskaņā ar 32. SGS Finanšu instrumenti: informācijas sniegšana. Izņemot gadījumu, kas atļauts B11. punktā, prasības, kas noteiktas 9. SFPS Finanšu instrumenti un 20. SGS Valsts dotāciju uzskaite un informācijas atklāšana par valsts palīdzību, pirmreizējs piemērotājs piemēro perspektīvi attiecībā uz valsts aizdevumiem, kas ir spēkā pārejas datumā uz SFPS, un neatzīst kā valsts dotāciju ienākumu, kas gūts no valsts aizdevuma ar procentu likmi, kas ir zemāka par tirgus likmi. Līdz ar to, ja pirmreizējs piemērotājs saskaņā ar saviem iepriekšējiem vispārpieņemtiem grāmatvedības principiem nav atzinis un novērtējis valsts aizdevumu ar procentu likmi, kura ir zemāka par tirgus likmi, pamatojoties uz starptautiskajos finanšu pārskatu standartos paredzētajiem noteikumiem, tad sākuma pārskatā par finanšu stāvokli, kas sagatavots saskaņā ar SFPS, tas norāda aizdevuma uzskaites vērtību, kas ir spēkā pārejas datumā uz SFPS un kas noteikta saskaņā ar iepriekšējiem vispārpieņemtiem grāmatvedības principiem. Pēc pārejas datuma uz SFPS uzņēmums novērtē šādus aizdevumus saskaņā ar 9. SFPS.
               
            
                  B11
               
               
                  Neatkarīgi no B10. punkta, uzņēmums var piemērot retrospektīvi 9. SFPS un 20. SGS noteikumus ikvienam valsts aizdevumam, par kuru līgums noslēgts pirms pārejas datuma uz SFPS, ar nosacījumu, ka retrospektīvai piemērošanai nepieciešamā informācija tika saņemta aizdevuma sākotnējās uzskaites laikā.
               
            
                  B12
               
               
                  Noteikumi un norādījumi, kas minēti B10. un B11. punktā, neliedz uzņēmumam izmantot D19.–D19D punktā paredzētos izņēmumus attiecībā uz to finanšu instrumentu noteikšanu, kas iepriekš atzīti patiesajā vērtībā ar atspoguļojumu peļņas vai zaudējumu aprēķinā.